หุ้นดาวโจนส์ปิดพุ่ง 111.90 จุด
ดัชนีดาวโจนส์ตลาดหุ้นนิวยอร์กปิดพุ่งขึ้น111.90 จุดที่ 14,559.65 จุด ข้อมูลเศรษฐกิจสหรัฐสดใสหนุน
27 มี.ค. 2556

ดัชนีดาวโจนส์ตลาดหุ้นนิวยอร์กปิดพุ่งขึ้น111.90 จุดที่ 14,559.65 จุด ข้อมูลเศรษฐกิจสหรัฐสดใสหนุน
ดัชนีเฉลี่ยอุตสาหกรรมดาวโจนส์พุ่งขึ้น 111.90 จุด หรือ 0.77% ปิดที่ 14,559.65 จุด ดัชนี S&amp;P 500 เพิ่มขึ้น 12.08 จุด หรือ  0.78% ปิดที่ 1,563.77 จุด และดัชนี Nasdaq เพิ่มขึ้น 17.18 จุด หรือ 0.53% ปิดที่ 3,252.48 จุด
ตลาดหุ้นนิวยอร์กดีดตัวขึ้นอย่างแข็งแกร่งเนื่องจากนักลงทุนเข้ามาช้อนซื้อเก็งกำไรหลังจากดัชนีร่วงลงในวันจันทร์ นอกจากนี้ ตลาดยังได้แรงหนุนจากข้อมูลเศรษฐกิจที่แข็งแกร่งของสหรัฐ โดยกระทรวงพาณิชย์สหรัฐเผยยอดสั่งซื้อสินค้าคงทนเดือนก.พ.พุ่งขึ้นแข็งแกร่ง 5.7% จากปัจจัยหนุนของอุปสงค์ในกลุ่มสินค้าด้านการคมนาคมขนส่งที่ดีดตัวสูงขึ้น นอกจากนี้ ยอดสั่งซื้อสินค้าคงทนในเดือนที่ผ่านมายังขยายตัวสูงกว่าที่นักวิเคราะห์คาดการณ์ไว้ในระดับ 3.9% ด้วยมูลค่ายอดสั่งซื้อที่ 2.321 แสนล้านดอลลาร์สหรัฐ และฟื้นตัวขึ้นจากที่ร่วงลง 3.8% ในเดือนม.ค.